EMBÁRCATE NO GALEGO: O Cullarapo Croque\nOnte, martes 22 de outubro, desfrutamos dunha actividade sobre o conto "O Cullarapo Croque", grazas á visita á escola de Miguel, un mestre contacontos moi divertido (preme no seu nome para coñecelo un pouco máis).\nAo longo da actividade, puidemos descobrir os poemas que integran o libro e que xiran sobre temas como a lingua, o amor, o respecto a individualidade.... xunto a fermosas imaxes que forman un "todo" perfectamente conectado.\nTodos os presentes escoitamos con atención a Miguel, así coma participamos nas actividades e xogos que nos propoñía. Ao rematar a sesión, puidemos debuxar nunha folla unha das personaxes do conto que máis nos gustou e agasallar ao noso contacontos cunha morea de debuxos sobre o libro.\nAquí vos deixamos as imaxes da sesión.\nAquí vos deixamos coa presentación deste libro (un vídeo que puidemos atopar no blog http://elvuelodelasmariposas.com/)\nPor último, compartimos tamén este vídeo cos versos do libro.\nPublicado por Embarcate no galego! en 12:26


Podes ver a versión máis asustado e furioso de King Kong en filmes e series de ficción. Pero e se o gran e poderoso Kong acaba por ser moi divertido e agradar os seus sentidos? ben, que é o que King Kong en diñeiro ten na tenda para ti. estes entallas novos bonos en liña xogo está situado na antecedentes dunha fermosa selva estilo cartoon. Pode notar unha cadeira de pedra ou mellor, un trono onde King Kong queda cunha coroa na cabeza. El posa como un rei da selva, senón que é realmente unha cara divertido neste xogo. Con algunhas características moi legal animación e bonos, Está seguro de namorarse por este xogo. Xogar, Debe escoller o seu valor de aposta en calquera lugar a partir de £ 0,10 a £ 500 cada rolda.\nSobre o creador King Kong en diñeiro\nEsta impresionante visual entallas novos bonos en liña xogo foi desenvolvido pola Blue Imprimir. Un dos principais desenvolvedores do mundo para casinos online. Teñen máis dunha década de experiencia na creación dun vario categoría de xogos que axudou a xente a facer algunhas cláusulas reais.\nDesde unha visión xeral, o xogo parece impresionante con gráficos ricos e interface de audio-vídeo de alta calidade. Os símbolos do xogo son moi colorido e ofrecer animación en gañar. Son logotipo do xogo, papagaio, tigre, rinoceronte e crocodilo. O logotipo ofrece o salario alto 500x en cinco do seu tipo desembarco nas bobinas. Os símbolos de menor valor deste entallas novos bonos en liña xogo están xogando cartas de J para o A. Hai dous símbolos de bonos no xogo e son representados pola King Kong e un barril de madeira.\nsímbolo salvaxe: O barril é o símbolo salvaxe desta entallas novos bonos en liña xogo e cobre a todos sen o King Kong. Aparecerá en todos os cinco columnas e cinco do seu desembarco aínda lle dá 500 veces no seu xogo.\nKing Kong Scatter: O símbolo King Kong é a característica de dispersión do xogo e tres ou máis do mesmo desbloquea bonos. Hai catro bonos diferentes para ti son asignados aleatoriamente calquera deles. Eles conteñen roldas gratis, multiplicador e varios vitoria do jackpot. No nivel de bonos, está aínda ofreceu unha característica aposta que pode facer uso.\nEste é un dos máis divertidos entallas novos bonos en liña Con gráficos impresionantes e sons. Hai unha infinidade de recursos de bonos que axudar a facer algunhas recompensas considerables con algunhas roldas de sorte.


Ven, 18/12/2020 - 14:10 — admin\nComecemos por fixarnos no chan que pisamos. Esa é unha terra viva. E así, os amigos e amigas de Teixugo S. Coop Ambiental voltaron ao noso instituto para, no marco do Plan Revitaliza da Deputación e grazas ao Departamento de Bioloxía e Xeoloxía, seguir formando o alumnado de 1º ESO na compostaxe, unha estratexia colectiva que procura reducir a cantidade de residuos que acaban no colector e precisa de todos e todas nós coa finalidade de pechar o ciclo da materia orgánica, ademais de axudar a frear o cambio climático.\nEn concreto, os rapaces e rapzas identificaron os invertebrados presentes no composteiro, sinalando a súa función no proceso da compostaxe, a través de sinxelos capturadores de fauna e material de aumento e chaves dicotómicas.\nAdemais, o alumnado de 1º ESO tamén está a coñecer mellor o mundo dos fungos grazas á plantación de cogomelos e shiitake en alpacas que temos no IES. Moito che nos presta esta colleita! A que si?\nAs irmáns Mirabal, as tres bolboretas violetas\nXov, 03/12/2020 - 13:34 — admin\nO alumnado de 4º ESO D e a súa titora, Menchu, sumáronse ao 25N reinvindicando as tres bolboretas, Patria, Minerva e María Teresa Mirabal, asasinadas baixo as ordes do ditador Trujillo o 25 de novembro de 1960 na República Dominicana. Esta reivindicación foi iniciada polo movemento feminista latinoamericano en 1981 e logo asumida pola Asemblea xeral das Nacións Unidas o 17 de decembro de 1999 na que se especificaba o que se entendía por violencia contra a muller:\nDende a Concellaría de Igualdade de Soutomaior fixéronnos chegar ao centro diferentes materiais da campaña deste ano, Ultraviolenta. dando luz ás violencias invisibles, coa que se procurou poñer o foco sobre as violencias menos visibles pero igual de perigosas e presentes no día a día no noso contorno.\nXornada de Formación do III Torneo de Debate Académico de Galicia\nLun, 30/11/2020 - 15:35 — admin\nEsta mañá o alumnado de 1º de Bacharelato que cursa a materia optativa Obradoiro de Habilidades Comunicativas recibiu a formación preparatoria do III Torneo de Debate Académico de Galicia, no que o IES de Soutomaior contará con dous equipos.\nAlba Formoso, profesora de oratoria, fundadora e presidenta da Escola de Debate e Oratoria TALKK, foi o encargada de impartir a formación, que se desenvolveu a través de videoconferencia debido ás restricións e medidas de seguridade obrigadas pola actual crise sanitaria. A pesar das limitacións do medio, o alumnado participou activamente nas propostas feitas por Alba Formoso, que introduciu as claves de iniciación ao debate, activou dinámicas que fixeron reflexionar o alumnado e deus a coñecer as características e a estrutura do torneo, que convocará na Coruña a 48 equipos e máis de 240 alumnos e alumnas entre o 25 de xaneiro e o 6 de febreiro.\nEstes mesmo mércores publicarase a pregunta desta edición e a partir de entón comezará unha intensa fase de investigación sobre o tema proposto, a elaboración do argumentario e os discursos dos equipos e a súa posta en práctica. O camiño cara ao III TDAG aínda acaba de comezar.\nO Plan Revitaliza volta ao noso centro\nVen, 27/11/2020 - 13:33 — admin\nEsta semana o Plan Revitaliza achegou ao alumnado a problemática dos residuos para seguir afondando na conscienciación da súa xestión e da responsabilidade que temos todos e todas na súa redución e separación a través de alternativas necesarias como a compostaxe.\nNo marco deste programa educatrivo impulsado pola Deputación de Pontevedra, o Departamento de Bioloxía e Xeoloxía organizou dúas charlas orientadas ao alumnado de 1º ESO e 1º BACH.\nDa man de Teixugo S. Coop Ambiental, os máis cativos e cativas coñeceron máis polo miúdo quen son os "intrusos no composteiro". Nesta actividade analizáronse os residuos impropios que se poden atopar nos composteiros, a súa orixe, composición e os seus efectos sobre o medio. O principal obxectivo da charla foi identificar os microplásticos e coñecer o seu impacto ambiental.\nPor outra banda, o alumnado de Bacharelato conseguiu, a través de sinxelos capturadores de fauna e material de aumento e chaves dicotómicas, realizar a identificación de invertebrados presentes no composteiro, sinalando a súa función no proceso da compostaxe.\nBoleto premiado no Sorteo Pro-Excursión París 2020\nMar, 30/06/2020 - 10:10 — admin\nA alerta sanitaria decretada en marzo de 2020 truncou a ilusión do alumnado de 4º ESO, que ía celebrar a fin de etapa cunha viaxe a París para a cal estiveron traballando durante meses, tanto para financiarse como para coñecer e gozar plenamente da visita á capital francesa a través do Proxecto París.\nA suspensión das actividades lectivas adiou o último sorteo organizado para acadar cartos para a viaxe, consistente nun programa para 2 persoas no Balneario Mondariz (aloxamento de 1 noite, almorzo buffet e unha actividade termal: Palacio da Auga ou Circuíto Celta).\nUnha vez rematado o Estado de Alarma, procedeuse a facer o sorteo. O boleto premiado é:\nNúmero 1109, vendido pola alumna Adriana Barros.\nNo caso de non aparecer antes do venres 10 de xuño a persoa gañadora, que debe presentar a rifa, o boleto suplente corresponde co:\nNúmero 1740, vendido polo alumno Adán Piñeiro.\nPara retirar o premio é preciso poñérse en contacto co centro no teléfono 886.159.801 ou no correo ies.soutomaior@edu.xunta.gal.\nMar, 02/06/2020 - 09:59 — admin\nA Xeración da Igualdade protagoniza o 8 de marzo no instituto\nLun, 09/03/2020 - 16:36 — admin\nO Comando Igualdade organizou unha pegada de lemas a prol da igualdade e un photocall para que miremos o mundo con ollada violeta. Ademais, ao longo desta semana aparecerán máis textos en diferentes espazos do instituto. Non deixedes de ver as fotos e coñecer as demandas da que sen úbida ningunha vai ser a Xeración da Igualdade nesta ligazón.\nAsí mesmo, a Biblioteca sumouse a esta data de reinvindicación preparando unha selección de lecturas que podedes coñecer entrando no seu blogue.\nLun, 09/03/2020 - 16:24 — admin\nObradoiros da Semana da Ciencia\nLun, 09/03/2020 - 16:23 — admin\nAchegamento á enxeñaría no ámbito das TIC\nLun, 09/03/2020 - 16:22 — admin


Vieiros: Galiza Hoxe - "Descoordinación" no Centro de Transfusión ao tempo que falta sangue nos hospitais\nOs traballadores critican "a improvisación"\nDesde a CIG consideran que as políticas de persoal nesta fundación pública repercuten negativamente no funcionamento do servizo de transfusións.\nRedacción - 13:35 08/02/2008\nTags: Centro de Transfusión de Galicia CIG-Saúde doazóns sangue Sergas\nSede en Santiago do Centro de Transfusión de Galicia, dependente da Consellería da Sanidade\nEn 2007 houbo 2.847 doazóns menos que no ano 2006, números que fixeron reforzar a solicitude desde o Centro de Transfusión de Galicia, despois de que nas últimas semanas centros hospitalarios coma o propio Complexo Hospitalario Universitario de Santiago tivesen que adiar intervencións cirúrxicas debido á falta de sangue.\n"O que non di a empresa é a nefasta política de persoal que se desenvolve no CTG, que non difire de políticas de persoal de épocas pasadas", láianse desde a CIG-Saúde. Entre outros, María Xosé Abuín, da executiva do sindicato, refírese á falta de coordinación entre os servizos de Promoción e Doazón, á indiferenza fronte ás incidencias das que avisa o persoal facultativo e as suxestión para as melloras de organización do traballo ou á falta de cobertura das ausencias de persoal en excedencia ou con permisos.\nAbuín denuncia tamén as modificacións continuas das condicións de traballo do persoal, obrigando a facer quendas en todo o país independentemente do lugar de residencia mentres paradoxalmente unha enfermeira "con vinculación familiar" co responsábel do Centro mantense en Santiago "aínda que o seu destino é en Vigo".\nPiden un "cambio de xestión"\nOs traballadores subliñan que non se negan a dar resposta ante calquera alerta de falta de sangue que requira a modificación das condicións de traballo pero sinalan que esas modificacións deberan ser "realmente por alerta e non pola mala xestión do centro". Ao respecto, insisten en que se remate coa "improvisación" e solicitan "un cambio inmediato da xestión desta fundación , para que redunde de inmediato na mellora dun servizo público tan importante no sistema sanitario".\nPreguntados ao respecto das denuncias dos traballadores, desde o Centro de Transfusión de Galicia defenden que o funcionamento da entidade debe axustarse "en función das necesidades" e sinalan que a taxa de doazóns se mantén relativamente estábel nos últimos anos e que o descenso recente no número de doazóns é "xeneralizado" e prodúcese "en toda Europa".


COUSAS DE PEQUES: APRENDEMOS COUSIÑAS DOS PLANETAS\nPublicado por Bea en 16:52\nSon una profe dun cole de Cangas, e este ano nós tamén estamos a aprender cousas sobre os planetas e o universo.\nGrazas por compartir as vosas experiencias.\nSe queredes tamén podedes participar no noso blog da aula: anacosdocole.blogspot.com. Estaremos encantados de recibir as vosas visitas!!\nUn bico grande para a profe para todos os nenos e nenas.\nGrazas Vane pola visita!!! Visitareivos para ver que cousiñas estades facendo tamén vós. chao


Convoca a CIG para o 5 de febreiro\nMobilización de traballadores e traballadoras de Extel na Coruña.\n"O ataque iniciado pola empresa contra o dereito á saúde das traballadoras e traballadores" é o motivo da folga que, para o vindeiro 5 de febreiro, convocou a CIG no centro de chamadas Extel da Coruña. "Non podemos consentir que nos despidan por estar enfermas e que non se validen agora, por decisión unlateral, os xustificantes médicos que serviron durante máis de vinte anos", indica o sindicato.\nO Goberno central anunciou que derrogará de os apartados da última reforma laboral que permiten despedir empregadas de baixa médica. De momento non o fixo. "O máis grave é que a empresa pretende empregar esta estratexia para xustificar despedimentos en base a un suposto absentismo, acolléndose ao artigo 52d do Estatuto do Taballo", denuncia a CIG, para a que "o obxectivo final da empresa non é outro que aplicar un ERE encuberto a baixo custe, aproveitando que a reforma laboral do PP facilitou os despedimentos obxectivos por baixas laborais de curta duración".\nÉ contra esta situación que reacciona o sindicato. Lembra os datos da anterior folga, que "falan con rotundidade de que as traballadoras e traballadores de Extel na Coruña [uns 600] están dedicidas a seguir loitando para defender os dereitos conquistados". Ao día seguinte da folga do 5 de febreiro, a representación do persoal reunirase coa propietaria de Extel Contact Center, a compañía Analytics Business Solution (ABS).\nA CIG explica que, na xuntanza, esixirá da empresa que atenda ás reivindicacións sociais a respecto do cambio de criterio nas horas médicas e nos partes de repouso, e que se proceda á reincorporación das compañeiras e compañeiros "despedidos por enfermar".\nCIG folga Extel\nUn traballador morto e outro ferido en Chantada ao caerlles unha árbore enriba\nA CIG demanda alternativas para o futuro de Meirama\nFenda salarial: só 100 euros máis pequena que hai unha década\nA. Barbadillo 22/02/20


Seis opcións formativas para un ‘verán cósmico’ | Universidade de Vigo\nSeis opcións formativas para un ‘verán cósmico’\nEsta semana ábrese a preinscrición nos cursos de extensión universitaria do campus\nA educación emocional e a dislexia centran algunhas das novidades desta edición\nDUVI Ourense 14/05/2019\nCo curso académico 2018/2019 entrando na súa recta final, comeza a oferta de opcións formativas para aproveitar o tempo libre dos meses do verán. Entre elas, a Vicerreitoría do campus de Ourense abre esta semana a preinscrición na súa programación de cursos de extensión universitaria. Nesta edición, que leva por lema Verán cósmico, son seis as propostas dispoñibles, entre as que se inclúen novidades centradas na educación emocional, a dislexia e a lingua de signos.\nAs actividades, que contan con financiamento da Deputación de Ourense, desenvolveranse nos meses de xuño, xullo e setembro, oscilando as súas prazas entre as 25 e as 65 e o número de horas entre as 30 e as 60. Por cada 30 horas de formación, as persoas matriculadas poden obter un crédito ECTS. Os prezos tamén varían en función do tipo de curso e do tipo de público. Deste xeito, as taxas abranguen desde os 6,5 e 10 euros que teñen que pagar respectivamente membros da comunidade universitaria e persoas alleas a ela nun curso sobre lumes e recursos hídricos ata os 80 e 52 que respectivamente pagarían nun sobre a educación emocional infantil.\nTres novidades relacionadas coa educación\nTres dos cursos que se ofertan entran por primeira vez na programación de extensión universitaria e os tres están dirixidos por Alexo Breogán Rioboo e desenvolveranse na Facultade de Ciencias da Educación do campus. O primeiro deles é o de Iniciación á lingua de signos española, á comunidade e cultura xorda e impartirase do 3 ao 14 de xuño. Os seus obxectivos son dar a coñecer esta lingua, promover unha educación de calidade ao alumnado xordo e pór en valor esta comunidade, a súa cultura e a súa lingua. A segunda das formacións é Aplicacións socioeducativas: educación emocional e psicografoloxía infantil e será impartida do 15 ao 31 de xullo. Nela preténdese traballar coas persoas matriculadas a educación emocional, axudarlles a identificar as emocións e servir de guía na súa xestión, ademais de achegarse á análise grafolóxica e o seu interese no ámbito socioeducativo.\nPor último, do 2 ao 6 de setembro terá lugar Abordaxe socioeducativa da dislexia. A iniciativa quere achegar o concepto de dislexia á comunidade socioeducativa, axudar a comprender as manifestacións e necesidades derivadas dela, tanto sociais como educativas, e espertar conciencia sobre a importancia da observación na intervención preventiva nas dificultades de aprendizaxe.\nTres opcións xa consolidadas\nAínda que con modificacións sobre as edicións anteriores, a programación deste ano inclúe cursos xa consolidados na programación de extensión universitaria do campus de Ourense. Así, o Curso de medios audiovisuais de celanova volverá a celebrarse, nesta ocasión levando por título Novas fronteiras do audiovisual galego. Talento, industria e internacionalización. Dirixido por Miguel A. Fernández e contando unha vez máis coa colaboración da Fundación Carlos Casares, a iniciativa terá lugar do 9 ao 12 de xullo no Auditorio Municipal de Celanova. Seguindo a dinámica de anos anteriores, ademais de reunir a axentes do sector, a cita contará coa participación de alumnado do Grao en Comunicación Audiovisual do campus de Pontevedra, que gravará unha produción audiovisual durante a celebración do curso.\nOutros dos cursos tradicionais desta programación é o que se celebra no Concello de Muíños baixo a dirección do profesorado da Facultade de Ciencias Francisco Javier Rodríguez e Mª Carmen Seijo. Nesta ocasión, a temática elixida é Os lumes forestais e a súa repercusión nos recursos hídricos, tendo lugar a formación do 5 ao 7 de xuño. Nela tratarase de avaliar desde un punto de vista científico a importancia que teñen elementos como a conservación da biodiversidade, a loita contra os lumes e a salvagarda dos recursos hídricos cara un futuro de desenvolvemento sostible da sociedade.\nPor último, tamén repite na programación o curso de Turismo do viño, da cervexa e da sidra en Galicia. Dirixida por José Antonio Fraiz e Noelia Araújo desde a Facultade de Ciencias Empresariais e Turismo, a formación, que se terá lugar do 5 ao 13 de setembro, pretende vincular o turismo con sectores de produción artesanal en auxe e na súa programación incluirá unha visita a un negocio de cervexa artesanal.\nAlumnado de Ciencias da Educación deseña a súa propia 'biblioteca transformadora'\nNa vangarda culinaria, a ciencia


Os alumnos de secundaria volveron esta mañá ás aulas nun curso condicionado pola covid - Canal Rías Baixas\nOs alumnos de secundaria volveron esta mañá ás aulas nun curso condicionado pola covid\nBARBANZA/RIANXO> O regreso faise de xeito progresivo, polo que hoxe tocoulles ós alumnos dos primeiros cursos. 1º e 2º da ESO, primeiro de bacharelato e primeiro de FP, nos graos medios e superiores.\nUnha semana despois do inicialmente previsto, esta mañá arrancaba a actividade lectiva en institutos, centros de secundaria e de formación profesional. A volta ás aulas estase a realizar de xeito progresivo, polo que hoxe só acudiron a clase os primeiros niveis. Primeiro e Segundo da ESO, Primeiro de Bacharelato e o primeiro curso de FP nos graos medio e superior.\nComo acontecera anteriormente nas escolas infantís e de primaria, o regreso fíxose con normalidade, aínda que nun contexto diferente, marcado pola covid, e as medidas e protocolos que cada centro tivo que adoptar.\nNo instituto rianxeiro traballouse nas últimas semanas no acondicionamento das aulas. Aquí non fixo falla instalar mamparas, xa que as aulas permitían, en certa medida, manter a separación de metro e medio entre os alumnos.\nO problema máis grave o que apuntan dende a dirección é poder manter ese distanciamento social durante as pausas e recreos.\nDende o centro botan en falla tamén máis persoal de limpeza. aínda que destacan os esforzos realizados dende o Concello, que dende un primeiro momento se mostrou colaborador co Centro. A pesar de que finalmente si contarán coas prazas de profesorado solicitadas, consideran que serán insuficientes para poder levar adiante moitos dos proxectos educativos en funcionamento\nArtigo anteriorO concello de Porto do Son extremarás as medidas anti-covid nas escolas deportivas\nSeguinte artigoInicio inminente das obras do ascensor na Clínica Vella de Rianxo\nA festa da Dorna tamén se rende á Covid-19\nRianxo será este domingo o centro do remo galego\nDous veciños do Grove e unha de Poio, atrapados na Arxentina...\nDous drons axudan a vixiar o cumprimento do confinamento en Cambados\nRianxo contratará a sete persoas con cargo ó PEL-Concellos da Deputación...


Rodríguez Fer leva á Quinta Avenida os seus versos do amor natural\nO poeta lucense presenta mañá en Nova York a edición bilingüe de «Trigres de ternura», Premio da Crítica Española en 1981\n04 mar 2013 . Actualizado a las 20:15 h.\nClaudio Rodríguez Fer (Lugo, 1956) sempre foi un poeta galego universal. Este martes presentará en Nova York ?a cidade na que máis tempo morou fóra de Galicia? a cuarta edición de Tigres de ternura, coa que gañou en 1981 o Premio da Crítica Española. Esta reedición conta coa tradución dos versos ao inglés, feitos por unha especialista na obra de Fer, a profesora estadounidense Kathleen N. March.\nAsí, Tigres de ternura/Tender tigers, publicado por Toxosoutos, presentarase ás seis e media da tarde no Graduate Center da Universidade da Cidade de Nova York (CUNY), no 365 da Quinta Avenida. O recital, coloquio e presentación contará coa participación como lectora en inglés da profesora Magdalena Sagardia.\nTigres de ternura foi o segundo poemario de Fer e xa amosaba algunhas das temáticas dos case vinte libros de poesía que virían despois: o amor natural, a sedución a través dos versos, o erotismo, a sensualidade, en definitiva o amor como algo persoal, libertario e íntimo.\nCo acto do martes día 5, Rodríguez Fer regresa a unha cidade moi especial para el e onde sempre foi apreciado. Nas últimas décadas ofreceu clases e conferencias nesta urbe. A súa poesía foi traducida en varias ocasións tantos nos Estados Unidos como en Gran Bretaña, e mesmo unha das súas obras poéticas, A unha muller descoñecida, foi escrita «en boa medida en Nova York» e dous dos seus contos, A muller loba e A fera fráxil, acontecen nesta cidade.\nO catedrático no campus de Lugo foi nomeado o pasado ano Doutor Honoris Causa pola Universidade da Alta Bretaña, en Rennes, outro deses lugares onde aprecian a súa obra e onde Fer tamén busca a súa inspiración.\nArchivado en: EE.UU. Arte Lugo ciudad Claudio Rodríguez Fer Comarca de Lugo


Xosé A. Bocixa, novo disco de ZËNZAR "BENVIDAS Ó FUTURO": "É un traballo colectivo, artesanal e sincero". - Salta da Cama - Podcast en iVoox\nWhat's next? Suso Aboy, leva máis de 20 anos adicándose á música:"Son rockeiro na súa ampla variante". Cancelar 10\nXosé A. Bocixa, novo disco de ZËNZAR "BENVIDAS Ó FUTURO": "É un traballo colectivo, artesanal e sincero".\nXosé A. Bocixa, novo disco de ZËNZAR "BENVIDAS Ó FUTURO": "É un traballo colectivo, artesanal e sincero". description\nZënzar, a banda decana do rock galego e en galego, segue a afinar os instrumentos cumplidos os 31 anos de actividade constante.\nOs de Cerceda comezan o 2020 cun novo traballo discográfico, BENVIDAS ó FUTURO, o décimo da súa historia. Este novo disco ten navidades que o diferencian dos anteriores. Con Roi Gil, técnico de directo e o sexto zënzar, ós mandos técnicos da gravación por primeira vez, conseguen unha potencia similar á dos directos. Ademais, todo o proceso de gravación e creación tivo lugar no local de ensaio, recentemente mellorado e equipado.\nTamén se trata do primeiro con Laura ó baixo. Por primeira vez na historia de Zenzar, un disco é composto, gravado e deseñado unicamente por membros da banda.\nBENVIDAS ó FUTURO é un disco que mira ó pasado (facendo alusión ó primeiro disco da banda, Disparados ó futuro, lanzado no 1997) pero sobre todo ó momento presente. Apostando polos directos enérxicos e guitarreiros habituais, Zënzar pon voz e música ós problemas persistentes na Galicia do século XXI, como é a eucaliptización do territorio, as políticas do espolio, as loitas das labregas e dos labregos, a historia das mulleres do rural ou a contaminación. Sen esquecerse de mencionar as redes sociais e as novas formas de relacionarnos que trouxo o progreso tecnolóxico, un futuro que agora non parece tan bonito como nolo pintaban.\nZënzar leva 31 anos sobre os escenarios galegos. Recibiu por sorpresa a homenaxe en forma de disco de 18 bandas galegas (Vai polos padriños, 2013). Durante os cinco anos da xira Camiñando entre serpes (2015), levou a cabo un achegamento a novas xeracións de mozas e mozos como gañadores de varias edicións do Corre!ingua ou mediante a actividade Música e Lingua: repaso da nosa música contemporánea e o papel da muller nela. Teñen colaborado coa banda,tanto en directo coma en discos, infinidade de músicos e músicas do talle de Vituco Neira e Xan de Ruxe Ruxe, Sés, Mou de DKTC, Mario dos Túzaros ou Martín de Machina entre moitos outros ó longo da súa traxectoria, e segue a contar con Xenderal, Xosé M. Ares, O Reverendo Can, Manuel Silveira (membro fundador de Zenzar) e Anxo Silveira como colaboradores ocasionais\nsegundo dispoñibilidade e oportunidade.\n👉COÑECE a ZËNZAR:\n✔Páxina Web: https://zenzar.info/\nRock zenzar musica galega rock galego Música Galicia\nSuso Aboy, leva máis de 20 anos adicándose á música:"Son rockeiro na súa ampla variante".\nEn Salta da Cama | 15:53\nO Son dos ARRIEIROS, HEREDEIROS DA CRUS, Tonhito de Poi: "Somos rockeros e estamos desexando dar sapatilla".\nEn Salta da Cama | 23:47


cacha1 substantivo feminino1 familiar Cabeza das persoas. Non che descansa a cacha, sempre andas argallando algo. SINÓNIMOS cachamúa, cacho1, cachola, caco2, calamoucha, chola1, coca2, crisma, croca, testa2 Parte da cabeza á que lle caeu o pelo. Anda con sombreiro porque non lle gusta que lle vexan a cacha. SINÓNIMO calva cacha2 substantivo femininoCachaba O pastor, apoiado na cacha, guiaba o rabaño polos pastos. cacha3 substantivo feminino1 popularNádega OBSERVACIÓNS: En plural equivale a ‘cu’ Esvarou e levou un golpe nunha cacha.2 Cada unha das dúas pezas que cobren o mango dunha navalla ou coitelo ou a culata dunha pistola. O seu avó conservaba unha pistola antiga coas cachas de nácara.3Casca Despois de cocer os ovos, tíraselles a cacha e pártense en anacos. Sácalles só a cacha seca ás cebolas e bótaas a cocer. A cacha do bidueiro córtana en fitas e fan cestos con elas. cacha4 substantivo feminino1 Unidade menor que resulta da división doutra maior. Cando reparte, a mellor cacha tócalle sempre a el. SINÓNIMOS anaco, cacho2, pedazo2 Pataca cortada en toros, cocida coa pela. Coceu uns chourizos e unhas cachas. SINÓNIMO cachelo3 Pataca cortada en anacos, cocida sen pela. Cachas con sardiñas. SINÓNIMO cachelo cacho4 (feminino: cacha) adxectivo [Animal, planta] que se envolve sobre si mesmo. Ourizo cacho. SINÓNIMO cacheiro1\nde todos os xeitos


O BNG demanda un maior control da Xunta na actividade de Aucosa - Radio Redondela 94.9FM\nO BNG demanda un maior control da Xunta na actividade de Aucosa\nA deputada do BNG Alexandra Fernández e os concelleiros do BNG de Redondela mantiveron esta mañá unha xuntanza cos veciños afectados pola actividade da planta de Aucosa, en Cabanas. Os residentes da zona levan décadas denunciando a contaminación e os malos cheiros que xera a factoría, onde se producen fariñas de peixe a partir dos residuos da industria conserveira. Fernández denuncia que se trata dunha situación “insoportable” non só para os veciños da planta, senón tamén para residentes noutros puntos de Redondela e mesmo de Vigo “a onde chegan os cheiros pestilentes en función de como sopre o vento”. Desde o BNG amosaron o seu apoio aos veciños xa que a actividade de Aucosa nesta zona “é incompatible co uso residencial”. Fernández presentará varias iniciativas no Parlamento Galego para demandar á Xunta que revise a avaliación ambiental integrada desta fábrica.\nAlexandra Fernández, deputada do BNG no Parlamento Galego\nA deputada nacionalista entende que a factoría debe seguir traballando xa que é preciso xestionar os residuos das conserveiras “pero non neste emprazamento”, polo que urxen o seu traslado a unha zona industrial axeitada. Denuncia que desde a Xunta de Galicia non se están a facer os controis necesarios na fábrica en canto aos verquidos na ría nin tampouco da nova planta de gas instalada no recinto.\nFernández demanda o traslado de Aucosa a unha zona industrial axeitada á súa actividade\nFernández lembra que xa existen sentenzas xudiciais que acreditan que Aucosa “non é unha empresa limpa”, pero desde a administración autonómica permitíuselle seguir coa actividade logo dun recurso da empresa. Xunto cos concelleiros do BNG Xoán Carlos González e Jessica García, Fernández lembrou que non existe “ningunha xustificación” para que Aucosa estea emprazada no litoral. Advirten que esta zona está incluída na Rede Natura 2000 “polo que conta coa máxima protección ambiental” mentres Aucosa segue operando “causando contaminación e tamén problemas de saúde aos residentes da contorna”. Logo de anos de denuncias os veciños lamentan que, lonxe de solucionarse os problemas, a situación agrávase coa acumulación de residuos no exterior da fábrica.\nPrevAnterioresRedondela limita a 30 quilómetros por hora a velocidade en todo o casco urbano\nSeguintesRadio Redondela súmase á celebración do Día dos Medios en GalegoNext


Primaria – Páxina 2 – La Salle Santiago\nDesfrutamos da máxica semana da lectura no noso colexio!\nA volta das vacacións de Semana Santa non puido ser máis especial. Como parte da semana da animación á lectura, a nosa escola converteuse nun colexio de maxia e feitizos. O primeiro día o alumnado accedeu ao centro a través …\n“Abracadabra que a túa mente se abra”\nEsta mañá, as nenas e nenos de primaria recibiron unha inesperada carta para invitalos a formar parte da Escola de Maxia e Feitizos La Salle Santiago. O alumnado atópase moi sorprendido e emocionado ante a intriga do que lles espera …\nAprendemos educación vial!\nA semana pasada, o alumnado de sexto de primaria participou no circuíto de educación vial que tivo lugar no Recinto Ferial de Amio. As nenas e nenos tiveron unha primeira charla moi interesante que trataba sobre as normas de circulación, …\nCategorías Actualidade, Infantil, Primaria, Proyde, Secundaria\nLa Salle Santiago únese a unha nova iniciativa xunto con outros 23 colexios a nivel nacional. Trátase dunha carreira virtual que organiza Proyde que tentará que sumemos quilómetros de solidariedade por aqueles que máis nos precisan. Como colexio fainos moita …\nDurante as últimas semanas, as aulas do primeiro nivel de primaria convertéronse en espazos de explosión artística. Como parte dun novo proxecto NCA, as nenas e nenos estiveron creando as súas obras de teatro e fabricando fermosos monicreques e escenarios …\nO alumnado e o profesorado do 5º nivel de primaria atópanse inmersos nun interesante proxecto relacionado coa moda rápida e cuxo obxectivo é atopar opcións viables para reducir o consumismo e axudar a construír un mundo máis sostible. Un dos …\nO alumnado do 2º nivel de primaria gozou traballando a técnica do calco cunha fermosa actividade relacionada coa Idade Media. As nenas e nenos deste curso atópanse inmersos nun marabilloso proxecto a través do cal están facendo un percorrido artístico …\nO alumnado de segundo de primaria xunto coas profesoras do nivel organizou un mercado solidario como parte dun interesante proxecto no que estiveron inmersos nas últimas semanas. Vivimos nunha sociedade consumista na que continuamente compramos produtos acerca dos que poucas …


Xornada sobre as fórmulas de sociedades para xestionar as explotacións agrogandeiras - Campo Galego\nInicio / Axenda / Xornada sobre as fórmulas de sociedades para xestionar as explotacións agrogandeiras\nA área de Servizos Agrarios de Lugo organiza unha xornada técnica sobre as distintas formas de empresas societarias que se poden crear para xestionar unha empresa agraria.\nA xornada ‘A empresa agraria: Análise de fórmulas societarias” levarase a cabo durante os días 4 e 5 de decembro no edificio Administrativo da Xunta de Galicia, en Lugo. O primeiro día a formación terá lugar na Sala Muralla, e o segundo día na sala de informática. As sesións contarán cunha parte teórica e un taller práctico no que se abordarán vantaxes e inconvintes de cada un dos tipos de sociedade así como aspectos fiscais e contables destas fórmulas.\nAs persoas interesadas en participar na xornada deberán inscribirse enviando un email a jose.rocha.grande(arroba)xunta.es ou a oac.seca.lugo(arroba)xunta.gal. As prazas son limitadas polo aforo da sala onde se imparte.\nA iniciativa formativa encádrase dentro do Plan de Transferencia Tecnolóxica que programa a Consellería de Medio Rural, a través da Axencia Galega de Calidade Alimentaria (Agacal).\nTipoloxía de sociedades adaptadas ás explotacións agrarias galegas.\nPosibilidades efectivas das distintas fórmulas societarias. Vantaxes e inconvintes.\nA formación correrá a cargo da Asesoría Álvarez Real, de Lugo.\nDía 5 de decembro\nAspectos prácticos fiscais das sociedades.\nImpartida pola Asesoría Contaproga, de Lugo.


Roberto Verino - Howling Pixel\nManuel Roberto Mariño Fernández, nado en Verín o 3 de maio de 1945, é un deseñador de moda galego, máis coñecido como Roberto Verino.\nVerino no 2017\nDeseñador de roupa, empresario\nM.ª Cristina (1970, avogada) e\nJosé Manuel (1973, arquitecto)\nAdquiriu os seus coñecementos en París, e en 1982 sacou unha colección de prêt-à-porter de muller que tivo éxito, e dende aquela tivo sempre un oco dentro do mundo da moda. Paralelamente tamén creou o seu tecido empresarial de carácter internacional, tendo tendas de roupa en París, en Madrid, en Lisboa, así como tamén ten un perfume, Eau de Verino, ou produce viños, Terra do Gargalo, coa Denominación de Orixe Monterrei.\nBarrera, F., ed. (2002). "Mariño Fernández, Manuel Roberto (Roberto Verino)". Gallegos. Quién es quien en la Galicia del siglo XXI (en castelán). El Correo Gallego. p. 355. ISBN 84-8064-113-4.\nPerfil en galegos.info\nRoberto Verino na IMDb (en inglés).\nO adxectivo galego mariño indica algo relacionado co mar ou pertencente a el. O oficio de mariño é desempeñado pola persoa que traballa nun buque, xa sexa civil ou da mariña de guerra.\nComo antropónimo masculino ou como apelido pode referirse a:\nMariño I (latín Marinus), papa de 882 a 884.\nMariño II, papa de 942 e 946\nPedro Mariño de Lobeira (152?-1594), militar e cronista galego.Pedro Mariño de Lobeira Lemos (1618-1649), nobre galego;Fernando Antonio Mariño de Lobeira, fillo do anterior;\nFernando Pablo Mariño de Lobeira Quirós, fillo do anterior;\nFernando Pablo Mariño de Lobeira Nieto (n. 1712), morgado do anterior;\nRosario Mariño de Lobeira, filla do anterior;Antonio Mariño de Lobeira (164?-?), primeiro Marqués de Mariño.Brais de Mariño de Caamaño (ss XVI-XVII), pintor betanceiro;\nTomás Mariño Pardo (1798-1880), galego precursor da aviación;\nPedro Mariño Ortega (1865-1931), arquitecto na Coruña;\nFrancisco Mariño García (†1905), alcalde da Coruña de 1903 a 1905;\nMaría Mariño Carou (1907-1967), poetisa galega;\nCelso Mariño Ferreira (1910-1992), adestrador do Deportivo da Coruña;\nLuís Mariño Pampín (1941-1999), xornalista galego;\nManuel Roberto Mariño Fernández (Roberto Verino), deseñador galego;\nPedro Manuel Mariño Campos (1947), político e médico galego;\nJosé Bernardo Mariño Acebal (1950), enxeñeiro de telecomunicacións galego;\nXosé Ramón Mariño Ferro (1950), antropólogo galego;\nDelfín Mariño Espiñeira (1951), militar enxeñeiro de telecomunicacións galego;\nPerfecto Mariño Espiñeira (1951), enxeñeiro de telecomunicacións galego;\nMaría Mariño López (1953), deseñadora galega;\nPaula Mariño Pazó (1958), artista visual e narradora;\nRamón Mariño Paz (1962), filólogo galego;\nXose Carlos Mariño Pereira (1970), futbolista galego;\nDiego Mariño Villar (1990), futbolista galego.Amais, como topónimo pode referirse a:\nMariño, lugar da parroquia de Marei, no concello do Corgo;\nMariño, lugar da parroquia de Santaia de Rairiz, no concello de Santiso;\nO Mariño, lugar da parroquia de Taboexa, no concello das Neves;\nO Mariño, lugar da parroquia de Goiáns, no concello de Porto do Son.En Venezuela\nMariño, Nueva Esparta, Venezuela.\nMariño, Sucre, Venezuela.


Ayuntamiento da Capela - Modificación puntual 1\nConcelloSaúdo do AlcaldeNovasCorporaciónPleno municipalXunta de voceirosComisión asuntos plenariosMesa de contrataciónPXOMModificación puntual 1Modificación puntual 2Perfil do contratanteConvocatorias e AxudasHistórico Comisións informativasHistórico de plenosOrdenanzasParticipación cidadápmpconvocatoria subvencionsSituaciónAccesosXeografíaClimaServizosE-Administracióncomunicacións previasSolicitude XeralSolicitude Inscripción nas Escolas Deportivas MunicipaisSolicitude Inscripción na Escola Municipal de MúsicaSolicitude de Licenza UrbanísticaSolicitude de Licencia Municipal para Apertura de EstablecementoSaúdeEducaciónEmerxenciasTransporteXuventudeVoluntariadoProgramas e actividadesTaboleiro de Xuventudecabalgata reisServizos sociaisAxuda a domicilioInformación e orientaciónOutros programas e acciónsActividades da saúdeServizos públicosEscolas municipaisEscolas deportivasEscola de músicaTaboleiro das escolasTurismoPortal das FragasAloxamentosRestauraciónGastronomíaFestasPatrimonioFragas do EumeMosteiro de CaaveiroMuseo etnográficoRutasrutas do rio Belelleruta do Forgoseloruta de Caaveiroruta do Eumeruta Mais Alá dos Eidosnoite no mosteiroencontro coa historiatrail mosteiro de caaveiroconcurso de fotografiaDirectoriosAsociaciónsEmpresasDatos de contactoContactarFala con Manolo\tModificación puntual 1\nO Pleno do Concello en sesión ordinaria celebrada o día 29 de decembro cos votos favorables dos Grupos Municipais do PSdeG-PSOE, Partido Popular e AIAC e a abstención do BNG aprobou inicialmente o documento de Modificación Puntual Nº 1 do PXOM do Concello da Capela.\nCon este documento preténdese adaptar a normativa do PXOM as últimas modificacións da LOUGA e polo tanto recoller no documento do PXOM todas as melloras e ventaxas establecidas nas derradeiras modificacións aprobadas pola Xunta de Galicia.\nO documento estará exposto ó público polo prazo de DOUS MESES, a partires do día seguinte da publicación no DOG e xornais "La Voz de Galicia" e "Diario de Ferrol".\nEste anuncio publicouse hoxe día 8 de xaneiro de 2013.\nPode consultarse o documento íntegro da aprobación inicial da Modificación Puntual Nº 1 do PXOM da Capela no seguinte link.\nPublicación no Boletín Oficial da Provincia de A Coruña: Boletín 106 de 5 de Xuño de 2014\tO tempo, hoxe: +


As nosas letras, tan militantes - Suso De Toro\nAs nosas letras, tan militantes\nComo cada ano desde hai case corenta anos tamén desta vez direi que hai que buscar un modo diferente de celebrar a nosa lingua e literatura, as nosas letras. Que @s galeguistas, que somos quen instituíu e promove o día, debemos celebrar a súa vida e a súa vitalidade, pois limitarnos a mostrar as feridas é máis disuasorio que útil.\nQue o modo escollido para instituír e celebrar o Día das Letras, celebrar unha figura dos estudos lingüísticos ou da literatura, foi excelente no seu tempo e que hoxe non pode limitarse a iso. Pois sempre nos remite a un pasado que, quitada a Idade Media, nunca foi feliz e sempre agónico e dificultoso.\nNon podemos negar a nosa historia, polo contrario debemos dala a coñecer e asumir, mais iso debe ir acompañado dunha celebración dos logros do presente e dunha perspectiva de futuro.\nA Real Academia Galega pode seguir a escoller cada ano unha figura para conmemorar, mais é preciso que a sociedade asuma tamén a súa responsabilidade. É precisa unha celebración que naza das entidades culturais e profesionais do país e que teña unha dimensión social e industrial. Entanto iso non exista a celebración estará limitada a dar voltas ao redor dunha figura, uns anos máis interesante que outras, e a facer a reivindicación anual dos dereitos de quen falamos e queremos vivir na nosa lingua no noso país.\nEse carácter de lingua reivindicativa, na que reclamamos os dereitos de todo tipo e tamén para a que reclamamos o dereito a existir é a evidencia da situación histórica na que está. E tamén é a súa limitación, así é percibida a nosa lingua polo conxunto da sociedade, como unha reivindicación.. Precisamos unha lingua que non sexa meramente unha trincheira na que loitamos.\nE temos que asumir a realidade social existente neste momento histórico. Se queremos gañar as simpatías e as intencións de concidadáns e concidadás que xa son castelán falantes, como resultado das políticas do estado, e que non son contrarios á nosa lingua, que mesmo a ven con respecto e cariño aínda que non a falen, temos que tender mans e facer pontes. Porque a existencia histórica da nosa lingua só é posíbel coa súa achega, porque non poderemos existir as persoas galego falantes se non contamos co seu apoio.\nEste ano a RAG escolleu unha figura dun rexo carácter cívico. Florencio Delgado Gurriarán foi un cidadán galego exemplar en toda a súa traxectoria e iso vai ser destacado en todas as gabanzas da súa vida. A unión entre civismo comprometido e militancia lingüística e literaria é un exemplo clásico da nosa mellor historia e mostrará novamente como a nosa historia cultural é unha historia de resistencia política.\nOutra cousa é a significación como figura literaria, cousa que lle deixamos aos críticos. O que si, eu non destacaría precisamente os seus poemas que sinalan aos inimigos do noso país precisamente por castelán falantes. No seu tempo o poeta sinalaba así os comportamentos sociais e políticos dos partidarios da opresión da Galiza, mais eses versos hoxe non poden ser comprendidos xustamente. E utilizalos como arma contra os nosos concidadáns é inxusto.\nOs comportamentos lingüísticos de cada persoa responden a causas de moi diverso tipo e o mesmo que esiximos os nosos dereitos como cidadáns a poder vivir na nosa lingua temos que practicar a tolerancia e a comprensión das vidas dos nosos concidadáns e concidadás. Porque, ademais, non hai outra.


R€GANO$A IL€GAL: Chamamento a unidade contra un despedimento\nChamamento a unidade contra un despedimento\nSÁBADO DÍA 12 TOD@S NO MERCADONA "A GANDARA" AS 19:00....ESTA VEZ IMOS SER 1000....ACABARON CON O DEREITO LABORAL...\nA importancia desta mobilización po lo despido do noso compañeiro en Mercadona vai mais ala do simple feito de conseguir a readmisión, claro esta que ese ten que ser o noso obxectivo prioritario, dando resposta na rúa polo dereito o traballo digno.\nO noso compañeiro Alberto, foi supostamente despedido por exercer o dereito a folga, un dereito constitucional ademais de unha necesidade para loitar por un mundo mais xusto, este goberno acabou con o "dereito laboral", cando imos a Mercadona a esixir a súa readmisión, tamén estamos mandando unha mensaxe clara a tod@s @s empresari@s da nosa comarca, HOXE EN MERCADONA....MAÑA ONDE FAGA FALTA!.\nEsta loita que nos vai levar a unha gran vitoria pretende tamén devolver os traballadores/as o sentimento de crase e facelos conscientes da súa FORZA, esa forza capaz de parar un país, de derrubar gobernos, de cambiar a sociedade, nunca poderá haber un CAMBIO REAL DE SISTEMA sen a unidade dos traballadores/as. Cando os estudantes, os parados/as e os traballadores/as consigan a unidade de acción para facer unha patria do pobo, cando sexamos conscientes da nosa FORZA, cando entendamos tod@s que os nosos obxectivos prioritarios son comúns, ese día a vitoria estará nas nosas mans. Ata entón nos queda a loita diaria po la unidade obreira que vai cambiar o mundo!\nEtiquetas: CC.OO, concentración, trabajadores


Temas: FEIJóO NARCOTRáFICO TELEVISIóN PPDEG BNG EN MAREA PSDEG CONTRABANDO\nA mancha do narcotráfico segue ensuciando a imaxe pública de Feijóo\nPor E.P. | SANTIAGO DE COMPOSTELA | 05/03/2018 | Actualizada ás 15:59\nA oposición e o PPdeG discreparon este luns na súa interpretación da entrevista do presidente, Alberto Núñez Feijóo, no programa 'Salvados', de La Sexta, tendo en conta que os seus rivais políticos viron a un dirixente "acurralado" e tamén "impaciente" por abrir a sucesión de Mariano Rajoy, pero o PPdeG discrepa e incide en que o líder dos populares galegos lle volveu a trasladar o seu "apoio".\nAlberto Núñez Feijóo e Jordi Évole, no programa 'Salvados'.\n"Dóeme e entristéceme, como galego, ver que a única referencia que houbo a Galicia e aos galegos foi para dicir que todos somos contrabandistas", sinalou o portavoz de En Marea, Luís Villares. Ao seu xuízo, é "inxusto" que "as únicas palabras que teña de agarimo" para "un país que lle deu todo á súa carreira política" sexan "para dicir" que os galegos son "todos contrabandistas".\n"Non se se pensa o ladrón que todos son da súa condición, pero desde logo isto non é así", esgrimiu Villares, en referencia ás fotos de mediados da década de 1990 nas que Feijóo aparece co posteriormente condenado por narcotráfico Marcial Dorado, e que saíron a relucir durante a entrevista.\nSegundo o dirixente de En Marea, no programa púidose ver "un Feijóo nervioso, impaciente por abrir a sucesión de Rajoy, até o punto dunha irreverencia tal de marcarlle un ano de prazo para que decida que fai co seu futuro".\n"Esta desesperación deixa claro que todo o que pasou nos últimos meses tiña sentido: renunciar a reivindicar un financiamento xusto para Galicia, a transferencia da AP-9... as renuncias completas do país eran para a súa carreira persoal e vímolo clarisimamente. Víuselle moito o plumeiro e creo que tampouco lle beneficia a el", aseverou.\n"QUE GOBERNE GALICIA"\nPola súa banda, en Vigo, o líder do PSdeG, Gonzalo Caballero, constatou que el viu a "un presidente acurralado e sen capacidade de resposta" mentres lle "ían sacando os incendios, a fenda salarial ou algunha foto da súa historia". "Creo que Feijóo estaba contra as cordas", sentenciou.\nCaballero insistiu en que se viu a un Feijóo "sen capacidade de resposta e con pouca iniciativa", ratificando a imaxe de que "se vai perdendo pulso político" porque "o presidente está nunha fase de repregamento".\nSobre a sucesión de Rajoy, sinalou que "iso o teñen que valorar no PP", antes de reiterar que o presidente galego se mostrou "acurralado e en situación incómoda". Engadiu que a "prioridade" do PSdeG é "conseguir que Feijóo goberne en Galicia, que lle dea solucións aos problemas dos galegos, que atenda ás necesidades sociais, que dea solucións á Galicia real e ás cidades".\nNeste sentido, asegurou que o PSdeG manterá "unha axenda a pé de país" que "obrigue" a Feijóo "a non esquecerse de que ten que gobernar e dar solucións aos galegos".\n"ESTRATEXIA DE SUBMISIÓN"\nPola súa banda, a portavoz nacional do BNG, Ana Pontón, sostivo, na liña de Villares, que Feijóo debe "unha explicación" aos galegos porque "non é digno e é vergoñoso que o presidente, para tentar tapar a súa relación cun narco da ría de Arousa, presente a Galicia ante todo o Estado como un país no que hai contrabandistas".\n"É indignante, perdeu todos os papeis", reprobou, convencida de que "o relevante" non é "se Feijóo quere ou non suceder a Rajoy" senón que Galicia ten un presidente que, "polas súas ambicións persoais", está a desenvolver "unha estratexia de submisión que conduce a Galicia á irrelevancia política".\nSegundo Pontón, esta "estratexia de submisión" fai que Galicia "pague moi caro" as "ambicións persoais" do dirixente dos Peares, que "cala" en cuestións como a suba de peaxes na AP-9, que a comunidade quede "fóra do Corredor Atlántico de mercadorías" ou que "non sexa capaz de defender unha tarifa eléctrica propia".\n"En definitiva, creo que deixa un Feijóo perseguido polo seu pasado, que non é capaz de explicar as súas relacións cun narco e que pon a súa ambición por enriba do interese de Galicia. Retratou moi ben a insolvencia e frivolidade coa que actúa o presidente", resolveu.\nPP: "DEIXARSE DE 'LERIAS'"\nPola súa banda, tamén se pronunciou sobre un hipotético salto do presidente da Xunta á política estatal o portavoz do PPdeG na Cámara galega, Pedro Puy, pero cunha visión moi distinta á dos dirixentes da oposición.\nEn concreto, asegurou que, na entrevista, Feijóo afirmou que "non está por substituír a alguén que, de momento, non manifestou outra cousa que que quere terminar unha lexislatura complicada", en referencia a Rajoy.\nSobre esta cuestión, lembrou que o propio presidente da Xunta, preguntado en varias ocasións sobre o seu futuro político, pediu "deixarse de lerias" e "porse a traballar". "O que entendín é que o presidente —Feijóo— non está nese tema" e que o que di é que "apoia a Rajoy", apuntou.\nAdemais, preguntado polas críticas de dirixentes da oposición que ven "vergoñoso" que Feijóo presentase a Galicia como "un país de contrabandistas" para "xustificar a súa amizade cun narco" (tanto Ana Pontón (BNG) como Luís Villares (En Marea) pronunciáronse neste sentido), Pedro Puy cualificou de "absurdas" estas declaracións.\n"Non estou para comentar o que di a oposición que non ten ningún sentido. Todos os que vivimos unha época sabemos perfectamente o que era o tabaco de batea e iso é o que dixo o presidente", manifestou.\nRespecto diso, aproveitou para celebrar que "afortunadamente" este tipo de prácticas "están abandonadas" e, do mesmo xeito que o tráfico de drogas, "non son ben recibidas pola sociedade".


Decreto do DOG nº 123 do 26/06/2003 - Xunta de Galicia\nDOG Núm. 123 Xoves, 26 de xuño de 2003 Páx. 8.431\nDECRETO 290/2003, do 4 de xuño, polo que se fixan as normas relativas á formación de manipuladores de alimentos, o procedemento de autorización de empresas e entidades de formación e se crea o rexistro delas.\nO Real decreto 2505/1983, do 4 de agosto, polo que se aproba o Regulamento de manipuladores de alimentos, estableceu as condicións que debían cumpri-los manipuladores de alimentos. O dito real decreto destacaba, entre as súas prioridades, o fomento e desenvolvemento de programas de formación en hixiene alimentaria para o colectivo de manipuladores, resaltando a importancia da educación sanitaria para desenvolver conductas hixiénicas positivas como factores máis efectivos na prevención das enfermidades transmitidas polos alimentos, en detrimento dos exames médicos periódicos.\nNa comunidade autónoma galega en aplicación do devandito real decreto, publicouse o Decreto 239/1986, do 24 de xullo, polo que se aprobou o Regulamento de manipuladores de alimentos, no que se establecían o ámbito de aplicación, obrigas e prohibicións dos manipuladores de alimentos, así como o procedemento de expedición e renovación dos carnés de manipuladores de alimentos e o rexistro administrativo dos manipuladores, posteriormente recollidos na Orde do 30 de abril de 1987 pola que se aprobaron normas complementarias para a expedición do carné de manipulador de alimentos.\nA entrada en vigor do Real decreto 2207/1995, do 28 de decembro, polo que se establecen as normas de hixiene relativas ós productos alimenticios, que incorporou ó ordenamento xurídico nacional a Directiva 93/43/CEE, do 14 de xuño, introduciu unha nova concepción en materia de formación de manipuladores de alimentos ó establecer que a formación adecuada deles en materia de hixiene alimentaria, segundo a actividade laboral que desenvolvan, é responsabilidade dos empresarios do sector alimentario.\nA dita previsión regulamentaria foi desenvolvida polo Real decreto 202/2000, do 11 de febreiro, polo que se establecen as normas relativas ós manipuladores de alimentos, norma básica ó abeiro do disposto no artigo 149.1º 16 da Constitución e no artigo 40.2º da Lei 14/1986, do 25 de abril, xeral de sanidade, que regula as normas xerais de hixiene dos manipuladores de alimentos, as responsabilidades das empresas e as modalidades para a verificación da observancia das devanditas normas.\nO devandito Real decreto 202/2000, establece que a formación dos manipuladores de alimentos levarase a cabo pola propia empresa alimentaria ou por unha empresa ou entidade autorizada pola autoridade sanitaria competente, que á súa vez aprobará e controlará os programas de formación impartidos polas empresas e entidades autorizadas e verificará, en cumprimento do Real decreto 50/1993, do 15 de xaneiro, que os manipuladores de alimentos aplican no seu posto de traballo os coñecementos adquiridos.\nAsí mesmo, establece que cando a autoridade competente o considere necesario, esta poderá desen\nvolver e impartir programas de formación en hixiene alimentaria. Por outra banda tamén poderá ter en consideración, para os efectos do recoñecemento de programas de formación, os cursos ou actividades que sexan impartidos ós manipuladores de alimentos en centros ou escolas de formación profesional ou educacional recoñecidos por organismos oficiais.\nMalia que a formación dos manipuladores de alimentos debe garantirse polos empresarios, a dita formación non pode quedar exenta do control da autoridade sanitaria competente. Por iso, cómpre establece-lo marco normativo no ámbito da comunidade autónoma galega, coa finalidade de dar resposta ás funcións que se encomendan á Consellería de Sanidade como competente nos temas regulados.\nEn virtude das competencias recoñecidas no artigo 33.1º do Estatuto de autonomía de Galicia en materia de sanidade interior e o artigo 33.1º h) do Real decreto 1634/1980, do 31 de xullo, por proposta do conselleiro de Sanidade, de acordo co dictame do Consello Consultivo de Galicia 118/2003, do 3 de abril e logo de deliberación do Consello da Xunta de Galicia na súa reunión do día catro de xuño de dous mil tres,\n1. Regula-los programas de formación en hixiene alimentaria dos manipuladores de alimentos impartidos polas empresas do sector alimentario ós seus traballadores ou por entidades autorizadas.\n2. Regula-lo procedemento de autorización das empresas ou entidades para impartir programas de formación en materia de hixiene alimentaria.\n3. Regula-lo recoñecemento da formación, nos casos de centros ou escolas de formación profesional ou educacional recoñecidos oficialmente.\n4. A creación do rexistro de empresas ou entidades que imparten cursos de formación de manipuladores de alimentos na comunidade autónoma galega.\nEsta disposición será de aplicación ás empresas do sector alimentario e entidades de formación en materias de hixiene alimentaria autorizadas, que operen na Comunidade Autónoma de Galicia.\nSen prexuízo das definicións recollidas no artigo 2 do Real decreto 202/2000, do 11 de febreiro, establécense, para os efectos deste decreto, as definicións seguintes:\n1. Programa de formación: conxunto de actividades formativas encamiñadas a garantir que os manipuladores de alimentos dispoñan dunha formación axeitada en hixiene alimentaria de acordo coa actividade laboral que desenvolvan.\n2. Entidade de formación: toda persoa física ou xurídica, pública ou privada, que imparta programas de formación en materia de hixiene alimentaria para manipuladores de alimentos.\n3. Autoridade sanitaria competente: a dirección xeral en materia de saúde pública da consellería competente en materia de sanidade.\nDos programas de formación en hixiene alimentaria\nArtigo 4º.-Responsabilidade da formación en hixiene alimentaria.\n1. As empresas do sector alimentario garantirán que os manipuladores de alimentos que traballen nelas dispoñan dunha formación continuada en hixiene dos alimentos acorde coa súa actividade laboral.\n2. A formación e supervisión dos manipuladores de alimentos estarán relacionadas coa tarefa que realizan e cos riscos que implican as súas actividades para a seguridade alimentaria. Para iso, a empresa incluirá o programa de formación dos manipuladores de alimentos no Plan de análise de perigos e puntos de control crítico ou aplicarao como instrumento complementario das guías de prácticas correctas de hixiene (GPCH).\n3. Os ditos programas de formación deberanse desenvolver e, se é o caso, impartirse pola propia empresa ou por unha entidade de formación autorizada.\n4. A autoridade sanitaria competente, cando o considere necesario, poderá desenvolver e imparti-los ditos programas de formación.\n5. As empresas do sector alimentario que operen na comunidade autónoma disporán dun prazo máximo dun mes para garanti-la formación dos traballadores que se incorporen por primeira vez a esta actividade contado a partir da data de sinatura do contrato. A dita formación inicial deberá axustarse ós obxectivos e contidos recollidos no anexo I, e cunha duración mínima de 3 horas.\nArtigo 5º.-Recoñecemento de programas de formación.\nPara os efectos do seu recoñecemento como programas de formación en hixiene alimentaria, a autoridade sanitaria competente poderá ter en conta os cursos ou actividades impartidos en centros e escolas de formación profesional ou educacional recoñecidos por organismos oficiais que garantan o nivel de coñecemento necesario para posibilitar unhas prácticas correctas de hixiene e manipulación de alimentos, se os titulares deses centros así o solicitan.\nArtigo 6º.-Creación do rexistro.\n1. Créase o rexistro de empresas do sector alimentario autorizadas para impartir programas de formación en hixiene alimentaria e de entidades de formación.\na) Sección I de empresas do sector alimentario autorizadas para impartir programas de formación en hixiene alimentaria ó seu persoal.\nb) Sección II de entidades de formación.\n3. O devandito rexistro queda adscrito á Dirección Xeral de Saúde Pública da Consellería de Sanidade, correspondendo a súa xestión ó Servicio de Inspección e Laboratorios de Saúde Pública.\n4. O rexistro terá carácter público e poderanse consulta-los seus datos baixo as condicións que establece o artigo 37 da Lei 30/1992, do 26 de novembro, modificada pola Lei 4/1999, de réxime xurídico das administracións públicas e do procedemento administrativo común.\nArtigo 7º.-Datos do rexistro.\n1. Con independencia do arquivo de documentos, nos rexistros informáticos que se establecerán para o efecto, deberán constar por cada inscrición, alomenos, os seguintes datos:\na) Identificación da empresa ou entidade.\nb) Identificación e titulación dos responsable/s docente/s da formación.\nc) Actividade docente para a que está autorizado.\nd) Data da autorización en vigor.\ne) Número de rexistro que lle corresponde.\nf) Relación de documentos que constan no expediente.\ng) Renovacións, cancelacións, ampliacións.\n2. Os interesados estarán obrigados a comunicar calquera cambio que se produza nos datos que consten no asento de inscrición inicial, xuntando a documentación que se precise a Dirección Xeral de Saúde Pública para os efectos da adopción da resolución que proceda.\nArtigo 8º.-Dos asentos de inscrición no rexistro.\nO asento da inscrición no rexistro será practicado de oficio polo Servicio de Inspección e Laboratorios de Saúde Pública, unha vez que a autoridade sanitaria competente dicte resolución de autorización.\n1. As empresas do sector alimentario que impartan programas de formación en hixiene alimentaria ó seu persoal deberán contar cos seguintes requisitos:\n1.1. Contar coas licencias e autorizacións administrativas que lles sexan esixibles.\n1.2. Contar cun responsable de formación, con coñecementos específicos demostrables en hixiene alimentaria no ámbito da actividade que desenvolva a empresa.\n1.3. Dispoñer de recursos pedagóxicos e medios técnicos de apoio para a correcta execución dos programas de formación.\n1.4. Contar cun programa de formación elaborado de acordo coa actividade laboral que desenvolve o persoal manipulador de alimentos da empresa.\nEste programa axustarase, como mínimo, ós obxectivos e contidos establecidos no anexo I.\n2. As entidades de formación deberán contar cos seguintes requisitos:\n2.1. Contar coas licencias e autorizacións administrativas que lles sexan esixibles.\n2.2. Contar cun titulado superior con formación específica en hixiene alimentaria, como responsable da formación.\n2.3. Contar con persoal docente con formación en hixiene alimentaria e experiencia docente demostrables.\n2.4. Dispor de recursos pedagóxicos e medios técnicos de apoio para a correcta execución dos programas de formación.\n2.5. Dispor de programas de formación elaborados de acordo coa actividade laboral que desempeñen os establecementos nos que se impartirá a acción formativa, adicando especial atención ó traballo dos manipuladores de alimentos ós que vai destinado.\nArtigo 10º.-Procedemento de autorización.\n1. A solicitude para a obtención da autorización administrativa dirixirase ante a autoridade sanitaria competente, segundo modelo normalizado que figura no anexo II, sen prexuízo da súa posible presentación conforme o disposto no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.\na) Datos de identificación do solicitante debidamente acreditados.\nb) Documentación que acredite o cumprimento da normativa que lle sexa de aplicación.\nc) Identificación do responsable de formación así como currículum vitae e documentos que o acrediten.\nd) Proxecto da actividade co seguinte contido mínimo:\n* Obxectivos xerais da acción formativa.\n* Obxectivos específicos da aprendizaxe.\n* Programa didáctico desagregado en módulos formativos independentes, especificando os contidos específicos de cada módulo.\n* Metodoloxía docente para empregar nas distintas accións formativas.\n* Duración da acción formativa, global e por módulos.\n* Modo de avaliación dos coñecementos adquiridos.\n* Copia do material didáctico (impreso ou outros formatos) que se vai utilizar na impartición dos cursos.\n* Acreditación da dispoñibilidade de locais axeitados para a formación a impartir, e/ou o seu título de disposición no caso de ser necesario.\n* Modelo de certificado de acreditación da formación.\n1. Unha vez presentada a solicitude, a Dirección Xeral de Saúde Pública procederá á comprobación da documentación presentada.\nNo caso de faltar algunha documentación da esixida nesta normativa, procederase a outorgarlle un prazo de 10 días ó interesado para a súa emenda, segundo o recollido no artigo 71.1º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.\n2. A resolución da Dirección Xeral de Saúde Pública notificaráselle ó interesado de conformidade co previsto nos artigos 58 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.\n3. O prazo máximo para resolve-las ditas solicitudes será de 2 meses; transcorrido o dito prazo sen resolución expresa entenderase concedida a autorización.\n4. A autorización administrativa supón a inscrición, de oficio, no rexistro de empresas do sector alimentario autorizadas para impartir programas de formación en hixiene alimentaria e de entidades de formación de Galicia.\nAs resolucións do órgano competente non poñen fin á vía administrativa. Contra elas poderase interpoñer recurso de alzada no prazo dun mes perante o conselleiro de Sanidade, de conformidade co disposto nos artigos 114 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.\nArtigo 13º.-Vixencia das autorizacións.\n1. A vixencia da autorización será de catro anos a partir da data da resolución de autorización.\nDentro dos tres meses anteriores á expiración do prazo de vixencia das autorizacións, os interesados poderían solicita-la súa renovación segundo modelo normalizado que figura no anexo III.\nArtigo 14º.-Revogación e cancelación.\n1. A revogación da autorización farase nos seguintes supostos:\na) Petición dos interesados.\nb) Incumprimento dos requisitos que deron lugar á inscrición inicial, ou posteriores renovacións.\nc) Falsidade constatada nos datos declarados na solicitude de autorización, ou dos documentos xustificativos achegados.\nd) Suspensión firme de actividades por virtude de sanción imposta.\ne) Falla de comunicación das modificacións producidas respecto dos datos do rexistro.\nf) Expiración do prazo de vixencia da autorización, sen que se teña solicitada a súa renovación.\ng) Falsidade constatada nas actuacións realizadas polas empresas ou entidades.\n2. A revogación da autorización supón a cancelación de oficio do asento de inscrición no rexistro.\nO incumprimento do establecido neste decreto poderá ser obxecto de sanción administrativa, logo de instrucción do oportuno expediente administrativo, de acordo co previsto no capítulo VI do título I da Lei 14/1986, do 25 de abril, xeral de sanidade, sen prexuízo do disposto no Real decreto 1945/1983, do 22 de xuño, polo que se regulan as infraccións e sancións en materia de defensa do consumidor e da producción agroalimentaria e demais normas legais de aplicación.\nPrimeira.-As empresas ou entidades de formación de manipuladores de alimentos autorizadas noutras comunidades autónomas poderán desenvolver e impartir programas de formación na Comunidade Autónoma de Galicia, sempre que acrediten a devandita autorización e o soliciten mediante escrito dirixido á Dirección Xeral de Saúde Pública, para a súa inclusión no rexistro.\nSegunda.-A autorización administrativa prevista neste non exclúe nin substitúe calquera outra que poida ser necesaria para o exercicio da actividade.\nTerceira.-A acreditación da formación recibida polos manipuladores de alimentos durante os cursos de formación impartidos por empresas ou entidades de formación de manipuladores de alimentos, así como pola autoridade sanitaria competente, acreditarase mediante certificación individual expedida por estas e conterá, como mínimo, os seguintes datos:\n* Identificación da empresa ou entidade de formación autorizada.\n* Identificación do representante legal ou responsable da formación.\n* Data de autorización e número de rexistro da empresa ou entidade de formación.\n* Denominación do programa de formación.\n* Datos do manipulador de alimentos:\n-Nome, apelidos e DNI.\n-Lugar e data de expedición do certificado.\nTódolos certificados deberán estar asinados polo representante legal ou o responsable da formación e selados.\nCuarta.-Anualmente, as empresas ou entidades de formación elaborarán unha memoria das actividades realizadas, que será presentada ante a autoridade sanitaria competente na materia e conterá, como mínimo, o número de cursos realizados e o número de alumnos que recibiron formación segundo a actividade laboral do manipulador, así como calquera outra actividade formativa dirixida a este persoal.\nQuinta.-As entidades de formación autorizadas, comunicarán á autoridade sanitaria competente cun mínimo de 72 horas de antelación, o lugar de celebración das accións formativas previstas.\nPrimeira.-Durante un prazo máximo de seis meses a partir da entrada en vigor deste decreto, a Consellería de Sanidade continuará participando na impartición dos programas de formación das empresas do sector alimentario de Galicia, dirixidos ós manipuladores de alimentos, co fin de que exista a oferta de formación suficiente para garanti-lo cumprimento do estipulado neste decreto, sen prexuízo do previsto no seu artigo 4.3º.\nSegunda.-Os carnés de manipuladores de alimentos expedidos conforme o Decreto 239/1986, do 24 de xullo, da Xunta de Galicia, polo que se aproba o Regulamento de manipuladores de alimentos, e as normas complementarias para a expedición do carné de manipulador de alimentos publicadas na Orde do 30 de abril de 1987, así como os carnés\nque se concedan durante o período transitorio mencionado na disposición transitoria primeira deste decreto, quedan equiparados ós certificados individuais de acreditación regulados nesta norma, entrando a formar parte do programa de formación das empresas de alimentación, sendo responsabilidade destas a continuidade dunha formación que garanta o nivel axeitado en materia de hixiene alimentaria dos seus manipuladores, sen prexuízo das competencias e funcións da Administración na materia.\nQuedan derrogados o Decreto 239/1986, do 24 de xullo, polo que se aproba o Regulamento de manipuladores de alimentos, e a Orde do 30 de abril de 1987 pola que se aproban normas complementarias para a expedición do carné de manipulador de alimentos.\nPrimeira.-Facúltase o conselleiro de Sanidade para dictar cantas disposicións sexan necesarias para o desenvolvemento e aplicación do establecido neste decreto.\nSegunda.-Este decreto entrará en vigor ós dous meses da súa publicación no Diario Oficial de Galicia.\nSantiago de Compostela, catro de xuño de dous mil tres.\nObxectivos dos programas de formación:\nCapacita-lo manipulador de alimentos en materia de hixiene alimentaria para minimizar ou elimina-los riscos potenciais para a saúde dos consumidores asociados á actividade laboral que desenvolvan.\nSistemas de autocontrol baseados nos principios do análise de perigos e puntos de control críticos (APPCC).\nPerigos nos alimentos (microbiolóxicos, físicos, químicos). Riscos asociados a eles. Medidas preventivas para minimizar ou elimina-los devanditos riscos.\nPrincipais enfermidades que poden ser vehiculadas polos alimentos.\nFactores contribuíntes máis frecuentes na aparición das enfermidades vehiculadas polos alimentos e as medidas necesarias para a súa prevención.\nPrácticas correctas de hixiene e manipulación dos alimentos. Conductas hixiénicas positivas.\nLexislación alimentaria aplicable.\nOs contidos mínimos dos programas de formación estarán dirixidos á actividade que o manipulador de alimentos desenvolva no momento de recibi-la formación.


III Premio de Arquitectura Española Internacional 2017 - veredes\nA convocatoria dos III Premios de Arquitectura Española Internacional está promovida polo Foro da Arquitectura Española do Consello Superior dos Colexios de Arquitectos de España – Foro CSCAE – , baixo a presidencia de honra do Ministro de Fomento do Goberno de España.\nOs Premios de Arquitectura Española Internacional están abertos a profesionais da arquitectura e empresas colaboradoras de orixe española. Poderán optar ao os premios as propostas realizadas entre o 1 de xaneiro de 2015 e o 31 de decembro de 2016 e situadas fóra do territorio español.\nAs propostas deberán ser remitidas antes das 15:00 horas do 15 de setembro de 2017.\nPremio Arquitectura. Premiarase a obra de arquitectos ou empresas españolas de arquitectura no exterior cuxa execución finalizase no ámbito cronolóxico establecido.\nPremio Proxecto de Concurso Internacional. Premiarase a proposta a un concurso para o desenvolvemento dun traballo de arquitectura no exterior presentada por arquitectos españois. Para participar nesta categoría é necesario que o concurso se haxa convocado no ámbito cronolóxico establecido, e fallouse antes da presentación da documentación, con independencia do resultado do mesmo.\nPremio á Empresa española asociada. Premiarase a obra executada no exterior por unha empresa promotora ou construtora española na que participasen arquitectos españois, que se finalizou no ámbito cronólogico establececido.\nPremio Urbanismo: Plan Urbanístico e Realizacións Urbanas. Premiaranse traballos de arquitectos ou empresas españolas de arquitectura no exterior que teñan por obxecto o plan urbanístico ou ben realizacións de dimensión urbana redactadas ou executadas no ámbito cronolóxico establecido.\nPremio ao Apoio á internacionalización. Premiarase a persoas, empresas ou institucións que apoien ás empresas españolas de arquitectura na súa internacionalización. Nesta categoría os membros do comité de selección e do Xurado poderán formular propostas para a súa consideración.\nMáis información na web do CSCAE.\nTags: arquitectura, arquitectura española, colegio de arquitectos, convocatoria, CSCAE, empresa, internacionalización, premio, proyecto, urbanismo


A confraría da Semana Santa anticipa parte do programa musical deste ano - Xornal de Betanzos\nA confraría da Semana Santa anticipa parte do programa musical deste ano\nVía Crucis baixando a Fonte de Unta. Imaxe sacada da conta de facebook da confraría\nCon abril xa á volta dun recanto a confraría da Semana Santa ultima os preparativos para os desfiles procesionais deste ano. Este venres, precisamente, celebrarán unha última xuntanza xeral para pechar todos os detalles que aínda están por definir. A cita, para cofrades e colaboradores, é ás oito e cuarto na sancristía de San Domingos.\nMais o que xa confirma o colectivo é que o xoves actuará ante os desfiles procesionais a soprano Victoria Alvarez Acón e que o sábado Nuria Lemos cantará desde o balcón do Pazo Municipal ante os pasos de Nosaa Señora da Soidade e San Xoán Evanxelista na procesión da Soidade, creada hai tres anos polo colectivo.


R conecta novas vivendas e empresas da Estrada - BlogR\nR conecta novas vivendas e empresas da Estrada\nO municipio pontevedrés da Estrada conta dende o mes pasado con arredor de 55 novos fogares e negocios dos núcleos de Alemparte e do Formigueiro conectados ás redes avanzadas de R. Grazas ao operador galego, todos eles poden gozar xa de accesos ultrarrápidos a internet de ata 500 megas simétricos e doutros servizos de telecomunicacións de última xeración.\nR vén de rematar arestora un treito dos traballos de despregadura de rede neste concello capital da bisbarra de Tabeirós-Terra de Montes, aproveitando ao máximo as infraestruturas municipais dos novos núcleos incorporados. Coa recente conexión destes preto de 55 novos inmobles a cifra de residencias particulares e empresas conectadas á rede de R achégase na actualidade a 6.191, tendo en conta as que que o operador galego foi incorporando á súa infraestrutura noutras actuacións dende hai máis de dúas décadas á marxe deste plan do Ministerio.\nNo contexto do devandito plan a previsión fala de 81 inmobles máis a peche de 2021 repartidos nos núcleos de Santa Baia e A Brea, co que A Estrada comezaría 2022 con arredor de 6.272 inmobles (377 do Avanza + resto doutras despregaduras de R a maiores do plan) preparados para recibir todos os servizos avanzados de telecomunicacións de R.\nNo desenvolvemento dos tres plans investiranse un total de 10M€, dos cales preto de 8M€ están sendo subvencionados polos fondos FEDER da Unión Europea. En concreto, esta última despregadura na Estrada, nos núcleos de Alemparte e Formigueiro, encádrase no proxecto destinado á extensión de redes de nova xeración en 162 núcleos do centro-oeste de Galicia (norte de Pontevedra, sur da Coruña e oeste de Lugo). O investimento total neste caso é de 3,58M€, 2,86 deles subvencionados polos fondos FEDER da Unión Europea.\nUn segundo proxecto fala igualmente da despregadura de banda ancha de nova xeración con tecnoloxía FTTH, desta volta en 196 núcleos de municipios do suroeste de Galicia (Pontevedra). Os traballos nestas zonas suporán un investimento total de 3,75M€, cunha subvención dos fondos FEDER de máis de 3M€.\nO terceiro dos proxectos adxudicados desenvólvese en 154 núcleos de municipios do noroeste de Galicia (A Coruña, norte de Pontevedra e oeste de Lugo). Para estas actuacións, cun investimento total de 2,6M€ destínase unha axuda dos fondos FEDER de 2,09M€.\nImaxe de Turismo A Estrada.


Aprobación definitiva do proxecto do parque eólico Paraño Oeste | TOPOGRAFIARURAL\nRESOLUCIÓN do 11 de maio de 2015, da Dirección Xeral de Enerxía e Minas, pola que se ordena a publicación, no Diario Oficial de Galicia, do Acordo do Consello da Xunta de Galicia do 30 de abril de 2015, polo que se aproba definitivamente o proxecto do parque eólico Paraño Oeste como proxecto sectorial de incidencia supramunicipal, así como as disposicións normativas contidas no mencionado proxecto.\nEn cumprimento do disposto no artigo 13.5 do Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal, esta dirección xeral dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 30 de abril de 2015, cuxa parte dispositiva é o seguinte texto literal:\n«1. Aprobar definitivamente o proxecto sectorial de incidencia supramunicipal denominado parque eólico Paraño Oeste, promovido por TH Eólica de Xinzo y Paraño, S.L.\n2. De conformidade co contido do Acordo do Consello da Xunta de Galicia do 1 de outubro de 1997, polo que se aproba o Plan eólico de Galicia como proxecto sectorial de incidencia supramunicipal, modificado mediante o Acordo do 5 de decembro de 2002, o planeamento nos concellos de Forcarei (Pontevedra) e Beariz (Ourense) queda vinculado ás determinacións contidas no proxecto sectorial que se aproba».\nDe conformidade co artigo 4 da Lei 10/1995, modificado pola disposición adicional segunda da Lei 6/2007, do 11 de maio, de medidas urxentes en materia de ordenación do territorio e do litoral de Galicia, publícanse como anexo a esta resolución as disposicións normativas do proxecto sectorial denominado parque eólico Paraño Oeste.\nVer ANEXO: DOG nº118 do 25 de xuño de 2015\n26 junio, 2015 en ANUNCIOS, MEDIO AMBIENTE. Etiquetas:Beariz, Forcarei, Paraño Oeste, parque eólico, proxecto sectorial de incidencia supramunicipal, TH Eólica de Xinzo\n← Aplicación para calcular la madera de las parcelas\nPlan de aproveitamento específico da anguía na desembocadura do río Lérez →


Cervo e Burela (Lugo) acollen este ano o XXII Congreso Internacional de "Periodipesca" | Federación Galega de Caza\nCervo e Burela (Lugo) acollen este ano o XXII Congreso Internacional de "Periodipesca"\nOs organizadores de Periodipesca 2014, que conta co respaldo oficial da Xunta de Galicia, Dirección Xeral de Conservación dáNatureza, Direccion Xeral de Turismo, os concellos de Cervo eBurela, o Fondo Europeo de Desenvolvemento Rural e das federacións nacionais e autonómicas de Caza e Pesca, xa teñen todo preparado para celebrar como merece a XXII edición da súa Convención. Un Congreso Internacional de Xornalismo Especializado en temas de caza, pesca, natureza e turismo rural e de aventura, que teñen na "sostibilidade" e o "interese común" a súa principal razón de ser.\nEste ano e baixo o lema: "CERVO E BURELA, MAIS ALÁ DO CAMIÑO", o Congreso desenvolverase do 1 ao 4 de maio (ambos os dous inclusive) nas localidades lucenses de Cervo e Burela, de grande interese turístico e cun patrimonio natural, histórico e cultural envexable. O programa, como sempre, é tan amplo como diverso, sobresaíndo as habituais "Xornadas Técnicas" nas que se poñerán de relevo os temas máis actuais e candentes dos deportes e actividades que nos atinxen.\nO Campionato Internacional de Pesca. As degustacións de "produtos dá terra e do mar". As catas de viños galegos e portugueses. E as excursións turísticas, ocuparán principalmente o tempo de ocio de congresistas e acompañantes que en número de máis de medio centenar de persoas de España e Portugal, entre xornalistas, colaboradores de prensa, expertos e entendidos nas materias que nos ocupan, daranse cita a beiras do Cantábrico nestas poboacións mariñanas.\nNo capitulo de recoñecementos, nesta XXII edición serán distinguidas varias autoridades galegas, entre as que se encontran oConselleiro de Cultura, Educación e Ordenación Universitaria, Jesús Vázquez Abad, así como a Directora Xeral de Turismo, LameiraCastro. Tamén os alcaldes das vilas anfitrionas, Alfonso Villares eJosé Ramón González, serán nomeados "Socios de Honra", e tributaráselle unha cariñosa homenaxe a Jesús Marquina, Xefe do Servizo de Caza e Pesca da Xunta de Galicia, por extraordinario labor en defensa do medio natural e da caza e a pesca, e polo apoio prestado "sempre" a Periodipesca dende a súa fundación.\nNeste apartado de recoñecementos citar igualmente o escritor e xornalista José Curt, autor de máis de medio centenar de libros, ademais de escribir de natureza, caza e pesca nas revistas e xornais de máis prestixio do país. Curt será distinguido co premio "Xornalista Nacional Distinguido 2014". Tamén a moza e guana xornalista titulada e todo un encanto de muller, Flor Robleda, que este ano ostenta o rango de "Madriña de Periodipesca 2014", será nomeado "Socia de Honra" deste Club Internacional do Periodismo Especializado, entre outros.


Crema de acelgas con taquiños de xamón | Me gusta ir al super\n20 g taquiños xamón serrano\nRefogar no aceite de oliva o branco do porro e a pataca todo cortado en dados. Engadir o auga e o leite. Cando comece a ferver engadir a acelga limpa cortada. Deixar cocer lentamente 15 minutos. Triturar e pasar por chinés. Acompañar duns taquiños de xamón en dados lixeiramente torrados.


Pavel Mamaev: carreira dun xogador de fútbol ruso | Noticias dixerir\nPavel Mamaev (foto a continuación) é un futbolista profesional ruso que actúa como centrocampista no club de Krasnodar e na selección rusa. Durante a súa carreira, xogou para equipos de Moscova como Torpedo e CSKA. É o campión da Premier League de fútbol ruso como parte do CSKA de Moscú na tempada 2013/2014. Como parte do “Exército Vermello” é tamén un gañador por tres veces da copa nacional e unha soa vez – o Super Bowl.\nPavel Mamaev naceu o 17 de setembro de 1988 na cidade de Podolsk, RSFSR. Desde a primeira infancia, Paul namorouse do fútbol e comezou a practicalo. Formouse en escolas xuvenís como Shishkin Les e Podillia. Máis tarde foi admitido na academia de fútbol do club “Torpedo Moscow”, que é considerado alumno.\nCarreira no Torpedo de Moscú\nDende 2004 comezou a xogar ao equipo xuvenil do Torpedo de Moscú. Pola súa boa habilidade de xogo e alto rendemento, Pavel atraeu a atención dun adestrador do equipo principal. Dúas tempadas despois, converteuse no membro do equipo “branco e negro” adulto.\nEn 2007, Pavel Mamaev participou no Campionato de Europa sub-19. Entrou na lista de dezaseis xogadores que conseguiron marcar un gol aos dezasete anos na máxima división do campionato ruso – isto sucedeu o 16 de abril do 2006 nun partido co club “Ás dos soviéticos”. En total, o centrocampista do Torpedo Moscow Pavel Mamaev fixo 44 partidos oficiais e marcou tres goles.\nCarreira en CSKA\nEn xaneiro de 2007, o futbolista ingresou na composición do “CSKA” de Moscú, para o que debutou en xullo do mesmo ano nun partido na casa co club “Khimki”. O 10 de agosto de 2008 marcou o seu primeiro gol para o “ferrocarril”, na porta do Ramensky “Saturno” como parte do Campionato ruso.\nA mediados do outono de 2011, Pavel Mamaev viuse implicado nun escándalo co liderado do “exército”, resultado do cal foi enviado a xogar á escuadra xuvenil, é dicir, ao club de granxas.\nEn 2012, Mamaev considerou moitas propostas de clubs europeos sobre a transición. Entre os que querían conseguir un centrocampista ruso estaba o Manchester United. A transición aos “mancomunistas” caeu, polo que Paul estaba moi molesto. O motivo deste foi un problema de visado. Naquel momento, Mamaev non xogou bastantes partidos para a selección rusa. En Inglaterra, houbo e hai leis moi estritas con isto, e ata un xogador de fútbol deste nivel non podía dar a volta. Ao mesmo tempo, Pavel Mamay foi privado da oportunidade de xogar como base do “exército”, porque houbo algúns malentendidos co liderado.\nLogo, Mamaev foi entregado a Krasnodar en condicións de arrendamento. Como parte do “verde” converteuse no principal xogador. Nun duelo contra o ex club “CSKA” o 27 de outubro de 2013, conseguiu converterse no autor do gol, que para o “Krasnodar” non foi máis que “prestixioso”, porque perderon cun marcador de 5: 1.\nÁ espera da nova tempada, o liderado de Krasnodar decidiu redimir o contrato dun xogador de fútbol. A transferencia oficial produciuse despois da finalización da parte de outono do campionato doméstico.\nO 16 de abril, na ½ final da Copa de Rusia contra Moscova, CSKA axudou ao seu equipo a gañar cun 0: 1 e resultou ferido grave. Como resultou máis tarde, Mamaev recibiu unha rotura do tendón de Aquiles, como resultado do cal abandonou seis meses. En outubro, o futbolista recuperouse e entrou no partido de Europa League co Everton inglés.\nEscándalo público despois dunha festa ruidosa en Monte Carlo\nEn xullo de 2016, Pavel Mamaev, en compañía do xogador de fútbol Alexander Kokorin, pasou unha noite ruidosa nunha das caras discotecas de Monte Carlo. Todo isto sucedeu inmediatamente despois da saída da selección rusa do Campionato de Europa 2016. Os xogadores de fútbol permitíronse pedir 500 botellas de champaña de elite “Armand de Brignac”, por un importe total de 250 mil euros.\nNo contexto deste xesto, produciuse un clamor público. Kokorin e Mamaev recibiron moitas críticas e censuras no seu discurso. A dirección do club Krasnodar considerou “escandaloso e inaceptable” o comportamento de Pavel Mamaev, polo que foi trasladado ao equipo da granxa.\nYana Martynova (natación): biografía, vida persoal, logros deportivos


O Concello de Lugo aproba o cambio de ubicación do mercado de antigüidades e coleccionismo | Concello de Lugo\nO Concello de Lugo aproba o cambio de ubicación do mercado de antigüidades e coleccionismo\nA Xunta de Goberno Local aprobou hoxe o proxecto da ordenanza reguladora do mercado de antigüidades e coleccionismo que modifica a súa ubicación habitual na Praza da Soidade ao fondo da Praza Maior. Os días de chuvia o mercado desenvolverase nos soportais da Praza do Campo.\nOs obxectos aptos para a vendas serán antigüidades rústicas, cadros e pinturas, artigos coleccionables, reloxería, libros e revistas, películas, vídeos, discos e similares e artículos varios.\nAs dimensións dos postos será de 4 a 8 metros de fachada sendo o fondo máximo de 2 metros. O día de celebración será o segundo e terceiro domingo de cada mes e o horario de venda será de 10,30 a 14 horas.\nA Xunta de Goberno Local outorgará as autorizacións por un período dun ano. A nova ordenanza irá ao Pleno do 28 de decembro.\nEscola Infantil de Fontiñas\nA Xunta de Goberno Local do Concello de Lugo aprobou hoxe o proxecto de regulamento da Escola Infantil Municipal de Fontiñas que prestará atención aos nenos de entre tres meses e tres anos de idade. A Escola conta con 61 prazas que xa foron dadas a coñecer e que, previsiblemente, poderán levar a cabo a matrícula na primeira semana de 2010.\nA Escola oferta servizo de comedor para todas as idades e o seu horario de apertura será de 8,00 a 20,00 horas de luns a venres de xaneiro a decembro.\nJosé Rábade deu conta ademais da contratación do servizo para a redacción do proxecto arqueolóxico, dirección de obra, coordinación en materia de seguridade e saúde e seguimento arqueolóxico durante a execución das obras de peonización e adecuación do contorno da rúa San Marcos. O contrato será financiado nun 70% por fondos FEDER.\nO prazo de execución son 2 meses e o prezo ascende a 80.620 euros.\nAsí mesmo, co obxectivo de facer máis flexible e áxil o cemiterio, o Concello de Lugo modificou o regulamento xeral de servizos xerais indicando que o cemiterio permanecerá aberto todos os días do ano no horario que se estableza en función de época estacional. A novidade máis inmediata é que abrirá de 14,30 a 18,30.


Travesía mariña entre A Coruña e Cabanas en lembranza das vítimas da covid-19 | Noticias de Galicia | CRTVG\nPublicado o 13/09/2020 21:28\nAlgo máis de seis horas precisou Peio Ormazábal para completar a súa travesía mariña entre A Coruña e Cabanas en lembranza das vítimas da covid−19. Foron máis de vinte quilómetros a nado nas augas bravas do Atlántico ata pisar a area da praia da Madalena.\nDesde a beira da praia, os berros de alento acompañaron a Peio Ormazábal nos últimos metros do seu reto. Completaba así vinte quilómetros a nado, os que separan as praias de Santo Amaro e da Madalena. Unha travesía dura, coa marea en contra e ondas fortes na temida Marola.\nAs apertas e as felicitacións chegaron logo de seis horas e catorce minutos nas augas atlánticas. O Sol apenas asomaba a cara na Coruña cando Ormazábal comezou a nadar. O reto levaba meses rebulindo na súa cabeza. Cinco atletas do Club Tríatlon Compostela acompañárono en cada brazada para lembrar as vítimas da covid−19.\nNadar para non esquecer. A praia enmudeceu durante un minuto polos que marcharon en silencio.\nGalicia actualidade A Coruña Cabanas


Vieiros: Galiza Hoxe - Queremos Galego denunciará en Bruxelas o incumprimento da Carta das Linguas Minoritarias\nO martes e o mércores\nCatro representantes da plataforma entrevistaranse con membros do Consello, do Parlamento, da Comisión Europea e da Unesco para informalos da política lingüística da Xunta.\nTags: Bruxelas plurilingüismo Queremos Galego xuntanza\nQueremos Galego manterá xuntanzas este martes e mércores en Bruxelas con representantes do Consello de Europa, do Parlamento Europeo, da Comisión Europea e da Unesco para denunciar a política activa de "desprotección e desmantelamento" da oficialidade da lingua galega e o "ataque frontal" contra a lei vixente por parte do Goberno. A plataforma estará representada por Carlos Callón, Fran Rei, Bieito Lobeira e a actriz Isabel Risco.\nOs membros de Queremos Galego entregaranlle ao comité de expertos do Consello de Europa un informe sobre os incumprimentos "máis flagrantes" da Carta Europea das Linguas Rexionais e Minoritarias. Así mesmo, terán encontros con representantes da Comisión en materia de Ensino e Multilingüismo e con varias forzas políticas do Europarlamento, especialmente as de zonas cunha situación lingüística semellante á de Galiza.\nFran Rei, voceiro da plataforma, explicou que o seu obxectivo é chamar á solidariedade deses territorios para crear un "sentimento recíproco" cada ao galego e que é difícil atopar algún lugar en que se estea a facer un ataque á lexislación "básica e consensuada" como acontece en Galiza. Cualificou as reunións de "oportunidade de ouro" fronte á negativa do presidente da Xunta a recibilos.\nPola súa banda, o voceiro en materia de lingua do BNG, Bieito Lobeira, dixo que era o "deber" da plataforma impulsar este tipo de contactos fronte á situación "absolutamente extrema" de "exterminio literal" do galego por parte da Xunta. Nesa liña vinculou que o PPdeG impedise tramitar a Iniciativa Lexislativa Popular impulsada por Queremos Galego.\nMentres, o secretario nacional de CIG-Ensino, Anxo Louzao, atribuíu a actitude do Goberno a unha estratexia de "españolización da sociedade" do PP, co fin de "desfacer calquera vestixio" de diversidade que permita avanzar cara a un estado plurinacional e plurilingüístico.


2º DE EDUCACIÓN PRIMARIA: O NOSO SAMAÍN\nOla, ola! Estes días non deixamos de ver morcegos, arañas, esqueletos, cabazas e monstros por todas partes! Na nosa aula, apareceron dúas arañas moi mansiñas, así que decidimos acollelas e bautizalas como "Spider" e "Peludita".\nCoas profes Noelia e Andrea, falamos do Halloween, aprendemos cancións en inglés e fixemos unhas terroríficas máscaras de morcegos.\nNon deixamos de escoitar as palabras Halloween e Samaín pero non tiñamos moi claro se era o mesmo así que nos puxemos mans á obra!\nComezamos escoitando atentamente a historia que nos conta Loretta Birott Bermejo en O noso Samaín. Entre as moitas cousas que descubrimos, destacamos que Halloween e Samaín teñen unha orixe común; ámbalas dúas marcaban o inicio do outono e a volta (por unhas horas) das persoas que xa non están con nós.\nAdemais, fixemos un pequeno xogo e comemos lambonadas!\nPola tarde, grazas á axuda das profes Rocío e Yésica, disfrazámonos de cabazas e démoslles chuches ós nenos de infantil. E por se isto fose pouco, a mamá de Serxio, fíxonos unha tarta xeniaaal!! Pasámolo de medo!\nás 31 outubro\nEtiquetas: HALLOWEEN, SAMAÍN\n▼ out. 31 (2)


Por provincias, a máis afectada foi Ourense con 22.623 ha, seguida de Pontevedra con 20.085, Lugo con 5.734 e A Coruña con 728 hectáreas\nA Consellería do Medio Rural vén de rematar a xeorreferenciación do territorio afectado durante a vaga de lumes de outubro na que o dispositivo de loita contra incendios forestais de Galicia tivo que facer fronte a 264 incendios durante cuxa extinción se fixo necesario priorizar a atención ás áreas de poboación que estaban sendo afectadas.\nTal e como se anunciou no seu momento, cando se avanzaron as primeiras cifras provisionais, os esforzos do operativo centráronse en extinguir todos os incendios que houbo, asegurar que non se reproduciran e levar a cabo todas as accións de análise dos solos e do seu grao de afectación para poder proceder ao parametrizado definitivo e determinar así a cuantificación da superficie definitiva afectada que nun primeiro momento se estimou que podería roldar as 35.500 ha provisionais.\nAs últimas medicións indican que a superficie danada nesa vaga de lumes de outubro foi de 49.171,59 hectáreas que rexistran distinta gradación nos danos. Desta superficie, o 53,08% foi de monte arborado (26.098,13 hectáreas) mentres que a rasa representa o 46,92% (23.073,46 hectáreas). Se analizamos a área danada nesa fin de semana por provincias, Ourense foi a máis afectada con 22.623,23 hectáreas, seguida de Pontevedra con 20.085,86 ha, Lugo con 5.734,45 ha e, finalmente, A Coruña con 728,05 hectáreas.\nNo que ten que ver coa superficie danada en Rede Natura, esta representa o 23,14% do total ardido nesa fin de semana. Estamos a falar dun total de 11.376,69 hectáreas, sendo Ourense (con 6.769,39 ha) e Lugo (con 4.523 ha) as que rexistraron unha maior afectación.\nTal e como anunciaran no seu momento, agora toca traballar na consolidación de solos e restauración de zonas queimadas, priorizando aqueles incendios de máis de 300 hectáreas que houbo ao longo do ano 2017 e que ascenden a 32 casos.\nNeste sentido, apuntan que xa se iniciaron as inspeccións sobre o terreo para obter as primeiras aproximacións da situación no monte e nos bancos marisqueiros. Estase xa traballando con actuacións de mulching (solta de palla) en diversas zonas co fin de evitar o arrastre de cinzas. Estas accións, que coordina a Consellería do Medio Rural, teñen un orzamento de 7 millóns de euros.\nA maiores, tamén cabe destacar que o pasado luns saía publicado no Diario Oficial de Galicia (DOG) as axudas para a reparación de danos causados polos incendios que se produciron en Galicia durante este mes de outubro. No caso das infraestruturas e equipamentos privados afectados e danos nas explotacións agrícolas e gandeiras, a Consellería do Medio Rural habilitou 1,5 millóns.


O Consello Galego de Universidades informa favorablemente da creación do Centro de Investigación en Tecnoloxías, Enerxía e Procesos Industriais – CINTECX\nO Consello Galego de Universidades informa favorablemente da creación do Centro de Investigación en Tecnoloxías, Enerxía e Procesos Industriais\nO Consello Galego de Universidades deu luz verde este luns á autorización para implantar o vindeiro curso 2021/2022 na Universidade de Vigo catro novas titulacións: o Grao en Filoloxía Aplicada Galega e Española; os mestrados en Sistemas Aéreos non Tripulados (xunto coa USC) e en Desafíos das Cidades Atlánticas (conxunto coa USC e a UDC), e o programa de doutoramento en Matemáticas e Aplicacións (conxunto coa USC e a UDC). En total, nas tres universidades galegas implantaranse o vindeiro curso 12 novos títulos: tres graos, oito mestrados e un programa de doutoramento. Todas as titulacións contan co informe favorable da Secretaría Xeral de Universidades, da Axencia para a Calidade do Sistema Universitario de Galicia (ACSUG) e do Consejo de Universidades. No que a graos se refire, adáptanse ao establecido no Acordo sobre o Mapa de Titulacións asinado entre a Consellería e os reitores das tres universidades do SUG en marzo de 2017.\nPor outra banda, na reunión que este luns celebrou o Consello Galego de Universidades informouse favorablemente a creación do Centro de Investigación en Tecnoloxías, Enerxía e Procesos Industriais (Cintecx) da UVigo, unha vez acreditada a súa excelencia científica. O pleno tamén aprobou a creación da nova Facultade de Turismo da UDC, unha vez completado o proceso de desadscrición da Escola Universitaria de Turismo do Centro Español de Nuevas Profesiones para impartir o Grao de Turismo nun centro propio. Así mesmo, a adscrición do Centro Superior de Hostalaría de Galicia (CSHG) á Universidade de Santiago de Compostela será unha realidade a partir do curso que vén, ao abeiro do aprobado na reunión desta mañá.